作者:姚勉
標題:沁園春
內容:道骨仙風，海上騎鯨，端是後身。把銀河天巧，鍾為文采，劍津寶氣，融作精神。壺玉儲冰，掌金擎露，胸次全無一點塵。年年裡，早花朝六日，長慶生申。箳篁濯錦江濱。人盡道如公清最真。合沉香亭北，金箋奏曲，恩披獸錦，醉拭龍巾。泥紫頒來，渠黃飛去，自是八花磚上人。從後看，大鈞播物，永珍皆春。